
बच्चन 

कोकिले, पर यह तेरा राग 
हमारे नग्न-वुभुक्षित देश 
के लिए लाया क्‍या संदेश ? 
साथ प्रकृति के बदलेगा इस दीन देश का भाग ? 


“प्रारंभिक रचनाएँ 
(पहला भाग) 


अकाशक 
सेन्ट्रल बुक डिपो 


इलाहाबाद 

इस पसतक का पहला संस्करण भारती भंडार, प्रयाग से प्रकाशित 
हुआ था 


री 
रॉ. पिन 

पहला संस्करण--माच, १९४६ 
दूसरा संस्करण---जनवरी, १९५० 

मुद्रक 
कृष्ण प्रसाद दर 
इलाहाबाद लॉ जनेल प्रेस 
इलाहाबाद 


विज्ञापन 


बच्चन के प्रेमियों को यह जानकर प्रसन्नता होगी कि हमने उनकी 
समस्त रचनाओं को प्रकाशित करने का भार अपने ऊपर ले लिया हैं । 

हमारा प्रयत्न होगा कि हम उनकी नई पुरानी सभी पुस्तकों को 
सुरुचिपूर्ण आकार-प्रकार देकर आपके सामने उपस्थित कर । 

बंगाल का काल' का दूसरा संस्करण आपके आगे है । हमें आशा 
हैं आपको पसंद आएगा । शीघ्र ही उनको अन्य अप्राप्य रचनाएँ भी नवीन 
संस्करणों में हम आपके सामने रख सकेंगे, कुछ नवीन रचनाएँ भी । 

हम आपके सहयोग के प्रार्थी हें । 


“>काशक 


९ 
समपरा 
अब 
उन आधे करोड़ आदमियों की यादगार में 
जो बंगाल-काल की क्षुधा-ज्वाल 
में स्वाहा हो गए ! 


बंगाल का काल 
पड़ गया बंगाल में काल, 
भरी कंगालों से धरती, 
भरी कंकालों से धरती ' 


दीनता ले असंख्य अवतार, 
पेंट खला, 

हाथ पसार, 

पाँच उंगलियाँ बाँव 

_ह तक ला, 

भीतर घुसी हुई आँखों से 
आँसू ढार, 

मानव होने का सारा संमान विसार 
घूमती गाँव-गाँव, 

घूमती नगर-नगर, 

बाज़ारों-हाटों में, दर-दर, द्वार-द्वार ! 


अरे, यह भूख हुईं साकार, 
दीर्घाकार ! 

तृप्त कर सकता इसको कौन ? 
पेट भर सकता इसका कौन ? 
भूख ही होती, लो, भोजन ! 
मृत्यु अपना मुख शत-योजन 
खोलती, 

खाती और चबाती, 

मोद मनाती, 

मग्न हो मृत्यु नृत्य करती ! 
नग्न हो मृत्यु नृत्य करती ! 
देती परम तुष्टि की ताल, 
पड़ गया बंगाल में काल, 

भरी कंगालों से धरती, 
भरी कंकालों से घरती! 


क्या कहा ? 

कहाँ पड़ गया काल, 

कहाँ कंगाल, 

कहाँ कंकाल, 

क्या कहा, कालत्रस्त बंगाल ! 


वही बंगाल---- 

जिसपर छाए सजल घनों की 
छाया में लह-लह लहराते 

खेत धान के दूर-दूर तक, 

जहाँ कहीं भी गति नयनों की । 


जिसपर फल नदी-सरोवर, 
नद-नाल वर, 
निर्मल निर्भर 


दर 

सिंचित करते वसुंधरा का 
आँगन उबर । 


जिसमें उगते-बढ़ते तरुवर, 
लदे दलों से, 

फँँदे फलों से, 

सर्जे कली-क्‌सुमों से सुंदर । 


वही बंगाल---- 

देख जिसे पुलऊकित नेत्रों से 

भरे कंठ सें, 

गदुगद स्वर से 

कवि ने गाया राष्ट्‌ गान वह-- 

वंदे मातरम्‌, ह 
सुजलाम्‌, सुफलाम्‌ू, मलूयज शीतलाम्‌, 
दस्य द्यामलाम्‌, मातरम्‌ . . . .। 


बंदे मातरम्‌ू-- 

जो नगपति के उच्च शिखर से 
रासकमारी के पदनख तक, 
गिरि-गद्धर मं, 

वन प्रांतर में, 

मरुस्थलों में, मंदानों में, 
खेतों में औ' खलिहानों में, 
गाँव-गाँव में, 

नगर-नगर में, 

डगर-डगर में, 

बाहर-घर म॑ 

स्वतंत्रता का महामंत्र बन 
कंठ-कंठ से हुआ निनादित, 
कंठ-कंठ से हुआ प्रतिध्वनित । 


जपकर जिसको आज़ादी के दीवानों ने 
कितने ही 

दी मिला जवानी 

मिट्टी में काले पानी में । 

कितनों ने हथकड़ी-बेड़ियों की फकन-क्न पर 
जिसको गाया, 

और सुनाया, 

मन बहलाया, 

जबकि डाल वे दिए गए थे 

देश प्रेम का मूल्य चुकाने 

कठिन, कठोर, घोर कारागारों में । 


कितने ही जिसको जिह्ना पर छाकर 
बिना हिचक कें, 

बिना किभक कें, 

हँसते-हँसते 

भूल गए फॉाँसीवाल तख्ते पर, 

या खोल छातियाँ खड़े हुए 

गोली की बौछारों में । 


वही बंगाल---- 
जिसकी एक साँस ने भर दी 

मरे दंश में जान, 

आत्म संमान, 

आज़ादी की आन, 

आज, 

काल की गति भी कसी, हाय, 
स्वयं असहाय, 

स्वयं निरुपाय, 

स्वयं निष्प्राण, 

मृत्यु के मुख का होकर ग्रास, 


ब 


गिन रहा हैं जीवन की साँस-साँस । 


हे कवि, तेरे अमर गान की 
सुजला, सुफला, 
मलय गंधिता, 
दस्य व्यामला, 
फूल्ल कसुमिता, 
द्रम ससज्जिता, 
चिर सुहासिनी, 

मधुर भाषिणी, 

धरणी भरणी, 

जगत वंदिता 

बंग भूमि अब नहीं रही वह ! 


बंग भूमि अब 
दस्य होीन हें, 
दीन क्षीण हें, 
चिर मलीन हे, 
भरणी आज हो गई हरणी; 
जल दे, फल दे और अन्न दें 
जो करती थी जीवन दान, 
मरघट-सा अब रूप बनाकर, 
अजगर-सा अब मुँह फंलाकर 
खा लेती अपनी संतान ! 
बच्चे और बच्चियाँ खाती, 
लड़क॑ और लड़कियाँ खाती, 
खाती युवक, युवतियाँ खाती, 

खाती बूढ़े और जवान, 
निर्मेतताा से एक समान; 
बंग भूमि बन गई राक्षसी-- 
कहते ही छो कटी ज़बान ! 


राम-रमा ! 

क्षमा-क्षमा ! 

माता को राक्षसी कह गया ! 
पाप शांत हो, 

दूर भ्रांति हो । 

ठीक, अन्नपूर्णा के आँचल 
में हैं सर्वेस, 

अन्न तथा रस, 

पड़ा न सूखा, 

बाढ़ न आई 

और नहीं आया टिड्डी दल, 
कितु बंग है भूखा, भूखा, भूखा ! 


माता के आँचल की निधियाँ 
२ 


बंगाल का कार 
अरे लूटकर कौन ले गया ? 


हाथ न बढ़ त्‌ 

ठहर लंखनी, 

अगर चलेगी, - भूठ कहेंगी । 
हाथों पर हथकड़ी पड़ी हे, 
सच कहने की सज़ा बड़ी हें, 
पड़े ज़बानों पर हें ताले, 
नहीं ज़बानों पर, मुंह पर भी; 
पड़े हुए प्राणों के लाले-- 
बरस-बरस के पोसे-पाले 
भूख-भूख कर, 

सूख-सूखक २, 

दारुण दुख सह, 

लेकिन चुप रह, 

जाते हें मर, 

जाते हैं भर 

जैसे पत्ते किसी वृक्ष के 

पीले, ढीले 

भंभा के चलने पर ! 
कृमि-कीटों की मृत्यु किस तरह 
होती इससे बदतर ! 


बोल विश्व विख्यात मेंदिनी, 
बोल विश्व इतिहास शोभिनी, 
बोल बंग की पुण्य मेंदिनी, 
बोल बंग की पूत मेदिनी, 
बोल विभा की चिर प्रसूतिनी, 
बोल अमृत पुत्रों की जननी-- 


जननी श्री गोविंद गीत के 
तनन्‍मय गायक, 

रसिक विनायक, 

कवि नृप श्री जयदेव भक्त की; 
बंगला वाणी 

जीवन दानी, 


बी 

कवि-कुछू-को किल चंडिदास की; 
ओ'* पद्मापति पद अनुरागी, 
गृह परित्यागी, 

परम विरागी 

श्री चतन्‍्य देव की जिनकी 
भक्ति-ज्वाल में 

विगलित होकर 

हृदय बंग का कभी ढला था ! 


बोल अमर पुत्रों की जननी--- 
जननी श्री विद्यासागर की, 
राष्ट्र गीत विरची बंकिम की, 
मेघनाद-वध महाकाव्य के 
प्रखर प्रणेता मधुसूदन की, 
मानवता के वर विज्ञानी 
शरच्चंद्र की, 

विश्ववंद्य कवि श्री रवींद्र को, 
पिकी हिंद की सरोजिनी की, 

तोरूदत्त ओ श्री द्विजंंद्र की 
और अग्निवीणा के वादक 
कवि क़ाजी नज़रुलछिस्लाम की । 


बोल अजर पुत्रों की जननी-- 
जननी, भावी के वर द्रष्टा 
राजा'मोहन राय सुधी की, 
रामकृष्ण से परम यती की, 
योगीव्वर अरविद ज्ञानरत 
और विवेकानंद ब्रती की; 

देश प्रेम के प्रथमोन्मेषक 
'लाल' बाल' के बंध पाल' ओ' 
विद्यावाचस्पति सुरेंद्र को, 
जिसका नाम वीर अर्जुन की 
अमर प्रतिज्ञा 

न पलायन' की 

आग्ल प्रतिध्वनि 

बनकर हृदय-हृदय में गूजी-- 

सुरंदर नाथ, 

'सरेडर नाट ! 

जननी ऐसे नाम धनी की 
ओ* उनक समकक्षी-से ही 
वाग्मि घोष को, 

देशबंधु श्री चितरंजन की, 
आशुतोष की, 

श्री सुबोस की ! 


बोल अभय पुत्रों की जननी-- 
परदेशी के प्रथम विरोधी, 
परदेशी को प्रथम चुनौती 
देनेवाले, 

उससे लोहा लेनेवाले 

'क़ासिम और सिराज वीर को, 
और क्रांति के अग्रदूत 


“-$5प/#20८+ र०(--हार न मानो--न पलायन । 

उस क्षधीराम की, 

जिसने अपनी वय किशोर में 
ही यह सिद्ध किया था अब भी 
बुझी राख में आग छिपी हैं; 
उसी आग की चिनगारी-सें, 


परम साहसी, 

बंब प्रहारी 

रास बिहारी की, जो अब भी 
ऐसा सुनने में आता हे, 
अन्य देश में 

छद्‌म वेष में घृम-घूमकर 
अलख जगाता हें हुब्बुल वतनी का । 
ओर हाहीद यतींद्र धीर की, 
जिसने बंदीघर के अंदर 
पल-पल गल-गल, 

पल-पल घुल-घुल, 

तिल-तिल मिट-मिट, 

एकसठ दिन तक 

अनशन ब्रत रख," 
प्राण त्यागकर 

यह बतलाया था हो बंदी देह 
मगर आत्मा स्वतंत्र हें ! 


बोल अमर पुत्रों की जननी, 
बोल अजर पुत्रों की जननी, 
बोल अभय पुत्रों की जननी, 
बोल बंग की वीर मेदिनी, 
अब वह तेरा मान कहाँ हैं, 
अब वह तेरी शान कहाँ हें, 
जीने का अरमान कहाँ हें, 
मरने का अभिमान कहाँ हैं ! 


बोल बंग की वीर मेदिनी, 
अब वह तेरा क्रोध कहाँ हैं, 
तेरा विगत विरोध कहाँ हैं, 
अनयों का अवरोध कहाँ हैं, 

भलों का परिशोध कहाँ हैं ' 


बोल बंग की वीर मेंदिनी, 
अब वह तेरी आग कहाँ हैं, 
आज़ादी का राग कहाँ हें, 
लगन कहाँ है, लाग कहाँ हैं! 


बोल बंग की वीर मेदिनी, 
अब तेरे सिरताज कहाँ हें, 
अब तेरे जाँबाज़ कहाँ हैं 

अब तेरी आवाज़ कहाँ हैं ! 


बंकिम ने गवरज्नत ग्रीवा 
उठा विद्व से 

था यह पूछा, 

'के बोले मा, तुमि अबले ?' 


में कहता हूँ, 


तू अबला हैं । 

तू होती, मा, 

अगर न निबंल, 

अगर न दुर्बल, 

तो तेरे यह लक्ष-लक्ष सुत 
वंचित रहकर उसी अन्न से, 
उसी धान्य से 

जिसपर है अधिकार इन्हीं का, 
क्योंकि इन्होंने अपने श्रम से 
जोता, बोया, 

इसे उगाया, 

सींच स्वेद से 

इसे बढ़ाया, 

काटा, माड़ा, ढोया, 
भूख-भूख कर, 

सूख-सूखकर, 

पंजर-पंजर, ' 

गिर धरती पर 


बंगाल का कांले 

' यों न तोड़ देते अपना दम 
और नपुंसक मृत्यु न मरते । 


क्षीणकाय क्‌त्ते के आगे 

से भी अगर हटा ले कोई 
उसकी सूखी हड्डी-रोटी, 
शोर की तरह गुर्राता हें; 
कान फटककर, 

देह मटककर, 

विद्युत गति से 

अपना थूथन ऊपर करके, 
लंबे, तीखे 

दाँत निकाले 

रोटी लेनेवाले की छाती के ऊपर 
चढ़ जाता हें, 

बढ़ जाता हैं 

ले लेने को अपना हिस्सा; 
कोता क़िस्सा-- 

पशु को भी आता है अपने 
अधिकारों पर लड़ना-मरना, 
जो कि आज तुम भूल गए हो, 
भूखे बंग देश के वासी ! 


छाईं है मुरदनी मुखों पर, 
आँखों में हैँ धँसी उदासी; 
विपद्‌ ग्रस्त हो, 

क्षुधा त्रस्त हो, 

चारों ओर भटकते फिरते, 
लस्त-पस्त हो 

ऊपर को तुम हाथ उठाते, 
और मनाते 

'बरसो राम पटापट रोटी !? 
क्योंकि सिखाया, 

क्योंकि पढ़ाया, 


_ क्योंकि रटाया, 
: तुम्हें गया है-- 

“निबेल के बल राम ! 

(हाय किसी ने क्‍यों न सुभाया 
निर्बेंल के बल राम नहीं हें, 
निर्बेल के बल हें दो घूंसे ! ) 


जब न राम टस से मस होते, 
नहीं बरसते तुम पर रोटी, 
सुरुआ-बोटी, 

तुम हो अपना भाग्य कोसतें, 

मन मसोसतें, 

यही बदा था; 

यही लिखा था, 

'होइहि सोइ जो राम रचि राखा, 
को करि तरक बढ़ावइ साखा--' 
अंतिम साँसों से रट-रटकर 

तुम जाते मर, 

लेकिन जीवित भी रहने पर 

कब तुम थे म्रदों से बेहतर ! 


र्र 

पच्छिम की है एक कहावत, 
इसको सीखो, 
इसको घोखो, 
“गॉड हेल्पूस दोज़ 

हू हेल्प देमसेल्वृज़--- 
“राम सहायक उनके होते 

जो अपने हैं स्वयं सहायक' । 
पूर्व जन्म के 
धर्म-कर्म में, 
भाग्य-मर्म में 
इस जीवन का अर्थ न खोजो । 
यही कायरों के शरणस्थल, 
यहीं छिपा करते हें निर्बल, 
यहीं आड़ लेते हें असफल । 


मुभसे सुन लो, 
नहीं स्वर्ग से अन्न गिरेगा, 


नहीं गिरेगी नभ से रोटी; 

कितु समभ लो, 

इस दुनिया की प्रति रोटी में, 
इस दुनिया के हर दाने में 
एक तुम्हारा भाग छगा हैं, 
एक तुम्हारा निश्चित हिस्सा; 
उसे बंटाने, 

उसको लने, 

उसे छीनने, 

ओ' अपनाने 

को जो कुछ भी तुम करते हो, 
सब कुछ जायज, 

सब कुछ रायज । 


अपना सारा हिस्सा खोकर 
तुम बंठे हो निव्चल होकर, 
कंसे कायर ! 

उठो भाग अब अपना माँगो, 

बंग देश के भूखो जागो ! 

घोषित कर दो दिक्‌-दिगंत में 
भूख नहीं है भीख चाहती, 
भूख नहीं हें भीख माँगती, 
भीख माँगते कवर कादर, 
केवल काहिल, 

केवल बुज़दिल; 

भूख बली हें, 

भूख चली है 

अब अपने प्रति न्याय माँगने, 
अब अपना अधिकार माँगने, 
और न दो तो रार माँगने । 


हे > 
कम पर मत संतोष करो तुम, 


होश करो तुम, 

कर संतोष कहाँ तुम पहुँचे, 
हटते-हटते, 

कटते-कटते, 

घटते-घटते, 

वहाँ जहाँ संतोष मरण हैं । 


संतों ने संतोष सिखाया ? 
इसी नतीजे पर पहुँचाया 
हैं तुमको तो 

में कहता हूँ 

संत तुम्हारे महा लंठ थे; 
पर चालाक तुम्हारे शासक, 
पर चालाक तुम्हारे शोषक, 
जो दे लबे-चौड़े चंदे, 

करा कीत॑न, _ 

कहा हरिभजन, 

इन संतों की सरस बानियाँ 
हैं तुम पर सरसाते रहते, 
हैं तुम पर बरसाते रहते, 
शांत रहो तुम, 

अआ्रांत रहो तुम, 


और तुम्हारी आग न जागे, . 
३ 

असंतोष का राग न जागे, 
और तुम्हारे मुँह के अंदर 
अटका रहे राम का रोड़ा, 
जिससे मुख से शब्द क्रांति का निकल न पाए ! 


नए जगत में आँखें खोलो, 
नए जगत की चालर देखो, 
नहीं बुद्धि से कुछ समभा तो 
ठोकर खाकर तो कुछ सीखो, 
और भुलाओ पाठ पुराने । 


मन से अब संतोष हटाओ, 
असंतोष का नाद उठाओ, 
करो क्रांति का नारा ऊंचा, 
भूखो, अपनी भूख बढ़ाओ, 
और भूख की ताक़त समभो, 
हिम्मत समझो, 

जुरेंत समझो, 

क़वत समझो; 
दंखो कौन तुम्हारे आगे 
नहीं झुका देता सिर अपना । 


याद मुझे हो आई सहसा 
एक पते की बात पुरानी, 
हुए दस बरस, 
जापानी कवि योन न ,ची 
भारत में था, 
देख देश की अकमंण्यता 
उसने यह आदेश किया था-- 
यू हँव टु गिव योर पीपूछ 

दि सेंस ऑफ़ हंगर'--- 
अपने देश वासियों को है तम्हें बताना 
अर्थ भूख का ।' 


जबकि पढ़ा था 
खूब हंसा था, 

जहाँ करोड़ों दिन भर मर-खप ३ 
आधा पेट नहीं भर पाते, 

एक बार भी जो जीवन में 

नहीं अघाते, द 

और जहाँ का नेता-नेता 

नहीं भूलता हे दुहराना 

देता भाषण, 

स्टारविग मिलियन-- 

भूखे अनगिन, 

वहाँ सुनाना, 

“अपने देशवासियों को हें तुम्हें बताना 
अथ्थे भूख का, 

कितना उपहासास्पद, सच हें, 
कवि ही ठहरे, 

जलप दिया जो जी में आया । 


बीत गए दस बरस देश के, 
पड़ा काल बंगाल भूमि पर 


बंगाल का काल रद 
ओर पढ़ा पत्रों मे मेने, 
कंसे भूखों के दल के दल 
गहना-गुरिया, बतेन-भाँड़ा, 
गया-गोरू, बेल-बछेरू, 
बोरी-बँधना, कपड़ा-लत्ता, 
ज़र-जमीन सब बेच-बाचकर, 
पुरतंनी घर-बार छोड़कर 
चले आ रहे ह कलकत्ता । 
कंसे भूखों के दल के दल 
दर-दर मारे-मारे फिरते, 
दाने-दाने को बिललाते, 
ग्रास-ग्रास के लिए तरसते, 
कौर-कौर के लिए तड़पते 
मोत मर रहे हें क॒त्तों की; 
अरे नहीं, 
कत्ता भी मरता नहीं इस तरह; 
मौत मर रहे हें कीड़ों की, 

या इनसे भी निम्न कोटि की । 
(उफ़, मनुष्य के महापतन की 
बनी न सीमा ! ) 


और सुना जब मेंने यह भी, 
भूखे देखे गए छीनकर 
बच्चों से निज रोटी खाते, 
या कि बेचते उनको हाटों 
में कुछ ताँबे के टुकड़ों पर, 
जिससे दो दिन और जिए वे 
पशु का जीवन, 

ओर फिरें फिर 

घूरों पर, 

कूड़ाख़ानों पर, 

ओर अधिक गंदी जगहों पर 
उठा दाँत से छूने को यदि 
कोई दाना वहाँ पड़ा हो-- 
मानवता को निदित करते, 

लज्जित करते, 
मानव को मानव संज्ञा से 
वंचित करते 


#  €&6 # ७ ७ $+$ + +$ 


तब मेंने यह कहा कि हमने 
अर्थ भूख का अभी न जाना, 
हमें भूख का अर्थ बताना, 
भूखो, इसको आज समभ लो, 
मरने का यह नहीं बहाना ! 


फिर से जीवित, 

फिर से जाग्रत, 

फिर से उन्नत 

होने का हें भूख निमंत्रण, 
हैं आवाहन । 


भूख नहीं दुर्बल, निबल हें, 
भूख सबल है, 

भूख प्रबल हें, 
भूख अटल हें, 
भूख कालिका हें, काली हैं, 
या काली सर्व भूतेष 
क्षुधा रूपेण संस्थिता, 
नमस्तस्ये, नमस्तस्ये, 
नमस्तस्ये, नमोनमः ! 


भूख प्रचंड शक्ति शाली हे, 
या चंडी सर्व भूतेष 
क्षुधा रूपेण संस्थिता, 
नमस्तस्ये, नमस्तस्ये, 
नमस्तस्ये, नमोनमः ! 


भूख अखंड शोय॑ शाली हैं, 
या देवी सर्व भूतेष 
क्षुधा रूपेण संस्थिता 
नमस्तस्ये, नमस्तस्ये, नमस्तस्ये, नमोनम: 


बंगाल का काल ३३ 


भूख भवानी भयावनी हे, 
अगणित पद, मुख, कर वाली हें, 
बड़े विशाल उदरवाली हैं । 
भूख धरा पर जब चलती हें, 
वह डगमग-डगमग हिलती हें । 
वह अन्याय चबा जाती ह, 
अन्यायी को खा जाती हैं, 
और निगल जाती हे पल में 
आततायियों का दुःशासन, 
हड़प चुकी अब तक कितने ही 
अत्याचारी सम्र्राटों के 

छत्र, किरीट, दंड, सिहासन ! 


नहीं यक़ीन तुम्हें आता हैं ? 

नहीं सुनाई तुम्हें किसीने 

कभी फ्रांस की क्रांति अभी तक ? 
भूखों ने की क्रांति वहाँ थी । 


३४ 


बंगाल का कार 


तुम भूखे हो मरनेवाले, 
हाथ हाथ पर धरनेवालरू, 
वे भूखे थे जीनेवाले, 
हाथ उठा कुछ करनेवाले 
साहस वाले, सीनेवाल । 


बीते बरस एक सौ चौवन, 

यह विप्लव विस्फोटक फूटा 
फ्रांस देश में, 

जो अनियंत्रित राज शक्ति का 
अटल केंद्र था, 

अडिग दुर्ग था । 


राजा निज वेभव विलास की 
सामग्री संचित करने में, 
रम्य महल औ' भव्य भवन के 
निर्मित औ' सज्जित करने में, 
और महत्वाकांक्षा प्रेरित 

समर योजनाओं के ऊपर 
बहा रहा था धन एसे जेंसे हो पानी ! 


और फ्रांस की प्रजा बिचारी, 

प्रजा दुखारी, 

दुदिन मारी, 

यह कर भारी 

अदा कर रही थी अपने जीवन के रक्‍त कणों से ! 


सहने की सीमा आ पहुँची; 

बहुत प्रजा ने राजा को समभाना चाहा, 
अपना कष्ट बताना चाहा, 

पर अभिमानी 

करता चला गया मनमानी !' 


पुरुष निवासी थे पेरिस कें, 
नहीं वहाँ रहते थे हिजड़े, 
नहीं वहाँ बसते थे ज़नखे 

जो सारे अत्याचारों को 
या अमानुषिक व्यवहारों को 
शीश भुकाकर सह लते हें । 


' क्रोधानल से, 


महा प्रबल से 

धधक उठो छाती पेरिस की; 
एक लपट में राख हो गया 
बास्तील का क़िला पुराना, 
जो प्रतीक बन खड़ा हुआ था 
राजा की सत्ता-प्रभुता का । 


और दगी यह आग देश के 

हर कोने में, 

हर गोशो में, 

उथल-पुथल मच गई फ्रांस में, 

घोर अराजकता ने अपना पाँव पसारा, 
बिखरा शीराज्ञा समाज का, 

अन्न हो गया ग़ायब सहसा 
पेरिस की हाटों-बाटों से, 
लगे तड़पने लोग भूख से '! 


सुनो हाल अब ज़रा उधर का । 
राजा-रानी 

तज रजधानी, 

ले रक्षक, सेना, सेनानी, 

चले गए थे वरसाई को 
ग्यारह मील दूर पेरिस से । 


एक मनोहर वनस्थली में 
वरसाई गविता बसी थी, 
ऋद्धि-सिद्धि, संपत्ति, विभव सें, 
वभव से सब भाँति लसी थी । 
गुंबद, कलरूश, धरहरे वाले 
नभ-चुंबी प्रासाद खड़े थे, 
जिनके चारों ओर सुशोभित 

हरे, घने उद्यान बड़े थे। 
भलक रहा था जहाँ-तहाँ पर 
भीलों का नीऊूम-सा पानी, 
करते थे संगीत मनोरम 
जिधर-तिधर भरने सैलानी । 
शीतल, मंद, सुगंधित सारी 
चिताओं को हरनेवाला 
पवन सदा उसपर बहता था, 
मानो वह कहता रहता था-- 
नहीं यहाँ कोई आएगा 

भंग शांति को करनेवाला । 
( कितना था अज्ञान यहाँ पर 
कल होनेवाले ऊधम से ! ) 


जब पेरिस भूखों मरता था 
वृद्ध पिता-माता फंलाए 
हाथ पुत्र से यह कहते थे, 
बेटा भूख रऊगी है, रोटी !! 

तब वरसाई के शातुू' में 
भाड़ और फ़ानूस सुसज्जित 
सबसे बड़े हॉल के अंदर 
भोज दें रहे थे नृप-दंपति, 
होने को शरीक जिसमें थे 
सब अमीर-उमरा आमंत्रित । 


जब पेरिस भूखों मरता था, 
पत्नी अपने पति के आगे 
प्रेम और यौवन का सारा 
स्वप्न तथा रोमांस भूलकर 
हाथ पसारे यह कहती थी, 
प्यारे भूख लगी हें, रोटी , 
तब वरसाई के शातु्‌ में 
हँसी-दिल्लगी और मनोरंजक 
गप्पों के फ़ौवारों में, 





* फ्रांसोसी शब्द है, श्र्थ है महल । 

हछ्विस्की, ब्रेंडी, शैम्पेन की 
बोतऊर की बोतल के मुह से 
काग उड़ रहे थे पछल-पलू पर । 


जब पेरिस भूखों मरता था, 
बच्चे माओं के आँचल को 
थाम दूगों में आँसू भर-भर, 
मचल-मचल, रोते-चिल्लाते 
थे कहते, मा भूख लछगी है, 
रोटी छाओ, रोटी छाओ !! 
तब वरसाई के श्ात्‌ में 
रंग-बिरंगी वर्दी पहने 

चतुर बजनिए भूम-मकूमकर 
बंड गहागह बजा रहे थे, 
और बिगुल की धुत्‌ू-धकर के 
भंडों की हर-हर, फर-फर के 
बीच अंतनत' गवित-ग्रीवा 


' 0७77९ 070077८/(८--फ्रांस के राजा लुई सोलहवें की पत्नी 

(हुईं नाम से निश्चित क़िस्मत) 

राज कूँवर को लिए गोद में, 

भरी मोद में, 

किए लरई को पीछे-पीछे, 

घूम रही थी मेहमानों में, 

जेसे हो चंदा तारों की भरी सभा में । 


जिधर दृष्टि जाती थी उसकी, 
खड़ी क़तारें सामंतों की 

खड्ग हवा में लहराती थीं, 
भहराती थीं, 

भनकाती थीं, 

चमकाती थीं, 

और उठा मदिरा के प्यार, 
राज स्वास्थ्य के लिए उन्हें पी, 
राजभक्ति की सौगंधें खाती थीं । 


जब पेरिस भूखों मरता था 
है. 

बच्चों से लेकर बढ़े तक 
क्षीण हो रहे थे दिन-प्रतिदिन, 
तब मेज़ों की जूठन खाकर, 


खूब अघाकर 
मोटा रहे थे वरसाई के कुत्ते-क्त्ते । 


एक सबेरे 

बेटे ने भूखी मा देखी ! 
पति ने भूखी पत्नी देखी ! 
मा ने देखे भूखे बच्चे ! 
और एक निश्चय से सारा 
पेरिस पल में एक हो गया ! 


सड़क-सड़क से, हाट-हाट से, 
गली-गली से, बाट-बाट से, 
घर-घर से औ” घाट-घाट से, 
दर-दर से औ' दृकानों से, 
दफ़्तर से औ' दीवानों से, 

होटल से, काफ़ीखानों से, 
दूर-दूर से, पास-पास से 

एक उठी आवाज़ और वह 
गूँज गई संपूर्ण नगर में-- 


एलों'-एलों, एलों-एलों 
चलो चले, चले चलो ! 
घर छोड़ो, बाहर निकलो ! 
एलों-एलों ! 

चलो-चलो ! 

एलों-एलों ! 

मिलो-मिलो ! 

एलों-एलों ! 

सब मिलकरके साथ चलो ! 
एलों-एलों ! 

साथ चलो औ' साथ बढ़ो ! 


२-3. +रननमम-म-नननन-नम»न 


“--)]।०078 फ्रांसोीसी दब्द हैं, श्र्थ हैं 'आओ्ो चलें! । 

एलों-एलों, एलों-एलों ! 
साथ बढ़ो औ” साथ रहो, 
जो कुछ कहना साथ कहो, 
जो कुछ करना साथ करो, 
जो कुछ बीते साथ सहो, 
साथ जिओ सब, साथ मरो ! 
एलों-एलों, एलों-एलों ! 


जो जिसके हथियार रूग गया 
हाथ वही वह लंकर निकला, 
कोई ले बंदृक़ पुरानी, 

कोई ले तलवार दुधारी, 

कोई बलल्‍लम, कोई फरसा, 
कोई बरछी, कोई बरछा, 
कोई भाला, कोई नेज़ा, 
कोई सीधा, कोई तिरछा, 
कोई छरी और कटारी, 
कोई छूरा और भुजालछी, 

कोई कुल्हरी और क॒दाछी, 
कोई आरा, कोई आरी; 
जिनको कुछ न मिला पेड़ों की 
दाख लिए हाथों में निकले, 
टेढ़ी-मेढ़ी, भद्‌दी, भारी 

या पत्थर ईंट नोकील ! 


एक सबरे 

फटे-पुराने कपड़े पहने, 
बाल बिखरे, 

बालक, वृद्ध, युवा, नर, नारी 
कितने, इनको कौन गिने रे, 
क्षीणकाय पर दृढ़ संकल्पी, 
सज बेढंगे हथियारों से, 
सज बेडोले औज़ारों से, 
आसमान में उन्हें उठाते, 
उन्हें घुमाते औ' उछालते 
हुए इकट्ठा, 


डद्‌ 


? ०... जी आशा सोम. मत्स्य 

ठट्टिम ठट्ठा, 
पेरिस के उस राजमार्ग पर 
जो वरसाई को जाता था ! 


और बढ़े फिर उसी ओर को 
भरे जोश में, 

भर रोष में, 

जसे सावन की बरसाती 
नदी बाढ़ पर, जल-मदमाती, 
हिल्लोलित, कललोलित होती, 
और ढहाती कल किनारे, 
और बहाती तट वृक्षों को, 
बढ़ा पाट-सी चौड़ी छाती 
चली जा रही हो अबाध गति 
अंबृधि से मिलने को ! 


कौन रोकता उसका वेग, 
कौन रोकता उसका नाद ? 

इन्क़लाब ज़िदाबाद ! 
सब मनुष्य हें एक समान, 

इन्क़लाब जिदाबाद ! 

एक विधाता की संतान, 
इन्क़लाब जिदाबाद ! 

सब आज़ादी के हक़दार, 
इन्क़लाब जिंदाबाद ! 
स्वतंत्रता के दावेदार, 
इन्क़लाब जिदाबाद ! 
नहीं किसीको हें अधिकार, 
इन्क़रलाब ज़िदाबाद ! 

करे किसी पर अत्याचार, 
इन्क्रठाब जिदाबाद  --- 


इस निनाद से, 

इस जिहाद से 

थर-थर काँप उठी वरसाई, 
इस प्रकार से जंसे कोई 

छुटमुई की मृदु लतिका-सी, 
अक्षतयोनि अबोध क्‌मारी 
देख बलिष्ठ किसी पटठे को 
हट्टें-कट्टे, 
जिसके ताक़तवाले गटटे, 
जो कामातुर 
होकर निर्भय, होकर निष्ठर 
बलात्कार करने को उसकी 
ओर बढ़ा आता हो । 


भूखों के दल का वरसाई 

में घुसना था, ग़ज़ब हो गया ! 
बिगड़े साँड़ धँस पड़े मानो 
शीशे-चीनी के बतंन के बाजारों में । 
क्या-क्या टूटा, 

क्या-क्या फूटा, 

और गया किस-किस को लूटा ? 
सब क्‌छ टूटा, 

सब कुछ फूटा, 
और गया सारा कुछ लूटा । 


आख़िर क्या तुम चाह रहे हो, 
आखिर क्‍या हैं माँग तुम्हारी ?' 
ब्रेड एड स्पीच विद द किंग, 

ब्रेड ऐंड नाट टू मच टाकिंग '-- 
“बस दो बातें मोटी-मोटी 

अपना राजा, अपनी रोटी ! 


ह-हा करते, 

दोर मचाते, 

ओ' ग्रौग्रा से गगन गुंजाते, 
कट ककश स्वर से चिल्लाते, 
लोग चल आते हें कहते, 
हाथ उठाते, 


'--श्र्थ हे, रोटी श्रौर राजा से साक्षात्कार; रोटी, बिना किसी 
बात और बहस के। 

'करेज फ़ेंड्स ! 

वी शल नाट वांट ब्रेड नाऊ, 
वी आर ब्रिगिग यू द बेकर, 

द बेकरेस एंड बेकर्स ब्वाय'--- 
अब निराश मत हो, हे मित्रो, 
रोटी को अब कमी न होगी, 
देखो आज पकड़कर हम सब 
बाबर्ची, बाबचिन लाए, 


बाबर्ची का बेटा, 


हमें बना अब देंगे रोटी 
और भरेंगे पेटा, 
भाई खूब भरेंगे पेटा-- 


विश्व विजयिनी भूख भवानी 
का हैं यह रूश्कर लासानी, 


प्र है, दोस्तो डटे रहो, श्रब हमें रोटी की कमी न रहेगी । 


देखते नहीं हम तुम्हारे लिए बाबर्ची, बाबचिन और उसका बेटा 
लेकर ञ्रा रहे हें (तात्पयं है राजा, रानी और राजकुमार से )। 

जो अब पेरिस को आता हों, 
राज शक्ति पर फ़तहयाब हो । 
राजा-रानी, 

मंत्री मानी, 

संरक्षक सेना, सेनानी, 

ओऔ' अमीर-उमरा अभिमानी 
होकर श्रीहत, 

हो नतमस्तक, 

चुप्पी साधे 

ओर बगल में म॒टठो बाँधे, 
घिरे हुए बलवाई दल से 
चले आ रहे हें पेरिस को 
धीरे-घीरे-धीरे । 


ज़्यादातर पंदलवाले हें, 

पर सवारियाँ 

जो भी मिल पाई हें उनपर 
लोग ठसाठस बेंठ गए हें। 

आज विजय के पागलपन में 
उन्हें नहीं कुछ अता-पता हैं, 
किसकी नीचे, किसके ऊपर; 
बाल बिखेरे, चिथड़े पहने, 
लिए हाथ में लोहे के छड़, 
मर्द--औरतें क्द-क्दकर 

जा बठी हें 

तोप गाड़ियों पर, तोपों पर । 


आसा-बलल्‍लम, 
फरसे-बरछे, 

तेगे-नेजे, 

फाल-भाल, 

औ' बंदृक़ों की संगीनें 

उठी हवा में उचक रही हें 
खोंसे हुए उनकी नोकों के 
ऊपर है रोटी के टुकड़े, 

मानो यह घोषित करती हें-- 

हाथ दीनता से फंलाकर 
नहीं भीख हम हें ले आईं, 
कितु वीरता से लड़भिड़कर 
हमने अपनी रोटी पाई ! 


ऋषियों ने सत्य ही कहा-- 
वीरभोग्या वसुंधरा । 


ओ बंगाल देश के भूखों ! 

एक नज़र तुम इनको देखो, 

एक नज़र अपने को देखो; 

इनके कंधे से तुम अपना कंधा नापो, 
इनक सीने से तुम अपना सीना नापो, 
इनक बाजू से तुम अपने बाजू नापो ! 


अरे कहाँ ये, अरे कहाँ तुम, 
कहाँ खड़े ये, कहाँ पड़े तुम, 
कहाँ खड़े ज़िंदा दिल वाले, 

कहाँ पड़े बेदम के बूदम ! 
कहाँ हथेली पर सिर रकक्‍खे 
हक़ पर लड़नेवाल योद्धा, 
कहाँ हथेली से सिर ढाँपे 
पज़मुरदा माटी के धोंधा ! 


मिट्टी के पुतले ये भी हें, 
पर इनकी छाती के अंदर 
जोश और जज़्बा के भंभा 
ओ' तूफ़ान किसी ने फूँके; 
और तुम्हारे अंदर चलतीं 
केवल उखड़ी-उखड़ी साँसें ! 


काश कि मुभमें ताक़त होती, 
में अपनी प्राणप्रद वाणी 

पास तुम्हारे पहुँचा करके 
जीवन, जागृति औ” उन्नति का 
नव संदेश तुम्हें दे सकता 

एक नबी की आवश्यकता 
आशा वाल, 

जादू वाली भाषा वाल, 
जो आए ऑऔ' तुम्हें बताए, 
दृढ़ता से दिल में बेठाए-- 
तुम मनुष्य हो 

औ' मनुष्य की तुममें सत्ता, 
जो मनुष्य ने किया, 
मनुष्य उसे कर सकता । 


यदि इसपर विद्वास जमाओ, 

तो हें बंग देश के वासी, 

बदल जायगा भाग्य तुम्हारा, 

काल तुम्हारा, 

देश तुम्हारा, 

वेश तुम्हारा 

ओर तुम्हारे नए जन्म का नया सितारा 
चमकेगा ऊंचा होकरके आसमान में ! 

तुम अपने को पहचानो तो-- 
मनोवृत्तियों के परिवतंन 

में कछ देर नहीं लगती हें-- 
आशा नहीं हिमालय ले कंदर 
के अंदर छिपी हुई हं, 

ओऔ” विश्वास नहीं बंठा हें. 
हिंद महासागर की तह में; 
धरो हाथ सीने पर देखो 

दोनों धड़क रहे हें दिल में, 
दुनिया का कोई भी इंजन 
इससे बड़ा नहीं ताक़त में । 
इसे चला दो, फिर देखोगे, 
ओ बंगाल देश के वासी, 

प्रबल शक्ति वाले सनिक तुम, 
घन-ध रती से नाता तोड़े, 
और मृत्यु के निकट पहुँचकर 
पुरजन-परिजन से तृण तोड़े, 
केवल सबसे बड़ा मोह प्राणों का 

तुमको अब भी बाँध; 
इसे काट दो, 
ओर बढ़ो कर 
छाती आगे, पीछे काँधे, 
सुनते हुए निमंत्रण तुमको 
भूख भवानी जो देती हे-- 
भूख भवानी बंग देश की 
या देवी वंग देशेष 
ललुधा रूपेण संस्थिता, 
नमस्तस्ये, नमस्तस्ये, 
नमस्तस्ये, नमोनमः: ! 
या दुर्गा बंग देशेष 
देन्‍्य रूपेण संस्थिता, 
नमस्तस्ये, नमस्तस्ये, 
नमस्तस्ये, नमोनमः ! 
या काली बंग देशेषु 
काल रूपेण संस्थिता, 


नमस्तस्ये, नमस्तस्यै, नमस्तस्ये ,/ नेमोनम: ! 

घड़ी मुक्ति की, 

घड़ी शक्ति की, 

घड़ी पुण्य की 

तब आएगी, 

कोटि-कोटि तुम बंग निवासी 
एक साथ हो निकल पड़ोगें, 
और एक स्वर से बोलोगे, 
चलो-चलो हे चलो-चलो, 
मिलो-मिलो हे मिलो-मिलो, 
मिल-मिलक रक॑ साथ चलो, 
साथ चलो ओऔ” साथ बढ़ो, 
साथ बढ़ो औ'” साथ रहो, 
साथ रहो औ” साथ कहो, 
साथ उठाओ एक निनाद, 
साथ उठाकर अपने हाथ, 
अपनी रोटी, अपना राज, 
इन्क़लाब जिंदाबाद ! 

अपनी रोटी, अपना राज-- 

इस नारे को अपना करके 
धर्म यद्ध के लिए चल पड़ो । 
दपथ अन्न की लंकर कहता, 
जो मनुष्य हैं भूखा रहता 
वह पापी हें, 

जो कि भूख की ज्वाला सहता 
वह पापी हें, 

और भूख से जो मरता हैं 
महा पातकी ; 

उसकी छाया को छूने से 
नरक डरेगा । 


ऋषियों की यह 

दिशि-दिशि व्यापी, 

युग-यूग थापी, 

अमर घोषणा भूल गए तुम ?-- 
अन्न प्राण हैं, 

अन्न यज्ञ हें, 


६० 

अन्न ब्रह्म है ! 


बे 


नहीं अन्न से 
आज ब्रह्म से वंचित हो तुम, 
नहीं अन्न से 

आज धर्म से वंचित हो तुम, 
नहीं अन्न से 

आज कम से वंचित हो तुम । 


उठो अन्न के लिए लड़ो तुम, 
उठो धर्म क॑ लिए लड़ो तुम, 
उठो ब्रह्म के लिए लड़ो तुम, 
ओ ऋषियों को अपना पूर्वज 
कहने वालो, 

उठो आज अपनी सत्ता के 

मूल केंद्र की रक्षा के हित 
निकल पड़ो तुम, 

विकल बनो तुम ! 

वरसाइयाँ बहुत हेँ अब भी, 
शायद क्रर-कठिन पहले सें, 
बरसाएँगी तुम पर गोली 
और तुम्हें मरना भी होगा ' 
लेकिन इतना निश्चित जानी 
मरकर ही तुम जी पाओगे, 
जीने से तुम मर जाओगे । 


अपने अधिकारों पर लड़ते 
अगर मरे तुम खून तुम्हारा-- 
कवि की क़लमों से लिख देगा 
अमर कथा वह बलिदानों की 
जिसको पढ़कर, जिसको सुनकर 
म्रदों में जीवन आएगा, 
ज़िदों में यौवत आएगा । 


कित्‌ मरें यदि मानवता खो 
-“-“और सुना इस तरह लाखहा 


प्र 

कढ़िल-कढ़िलकर मौत पा चुके-- 
तो अपने को धन्यवाद दो, 

क्योंकि चील, कौओं , स्यारों के 
भोजन के तुम योग्य हो सके । 


सुनकर तुम दुशभिक्ष निपीड़ित 
हुआ द्रवित हैं सारा भारत, 
जगह-जगह पर फंड खुल हैं 
जगह-जगह चंदा होता हें, 
कर मुशायरा, कवि-सम्मेलन, 
नाटक, मंच, नुमाइश, नतंन, 
लोग इकट्ठा धन करते हें, 
और तुम्हें पहँचाते रहते । 


पर विश्वास अटल हे मेरा, 
कछ न बनेगा इन चंदों से, 
कितने दिन इसको खाओगे ? 
और जियोगे इसपर कब तक ? 

यह चंदा तो थोड़ा ही हैं, 
सिहानियाँ पद्मपत की सब, 
खेतानों की औ' बिड़ला की, 
साराभाई, डालमिया की, 
बालचंद की, हुकुमचंद की, 
हिजहाइंनेस आग्ा खाँ की, 
ओ निज्ञाम की, 

जो कि सुना जाता हें सबसे 
बनी व्यक्ति हें इस दुनिया के, 
और चचा इन सबके क़ारूँ 
और लकड़ दादा कबेर की 
सारी दौलत भी मिल जाए, 
तो हे बंग देश के भूखो, 
नहीं बचा तुमको सकती हैं ! 


तुम्ह जानना हे मनुष्य तुम 
और नहीं कीचड़ के कीड़े 
जो आहार तथा मैथुन कर 


द्ड 

मर जाने को जीवन पाते; 
तुम्हें आत्म-संमान चाहिए ! 


तुम्हे जानना हें मनुष्य तुम, 
नहीं गुलाम देवताओं के, 
और न उनके दया पात्र ही, 
और न उनके ऊपर निर्भर; 
तुम्हें आत्म-अवलूंब चाहिए ! 


तुम्हें जानना हे मनुष्य तुम, 
और मानवी अधिकारों पर 
जबकि खड़े होगे तुम डटकर 
कोई शक्ति नहीं ऐसी जो 
तुम्हें हटा दे तिछ॒ भर पीछे; 
तुम्हें आत्म-विश्वास चाहिए ! 


तुम्हें जानना हें मनुष्य तुम 
जीवन में जो कुछ भी जीने 

के लायक़ है उसकी रक्षा 
में यदि प्राण गँवाना हो तो 
नहीं हिचकना कभी उचित हें; 
लेकिन भिन्न आत्म-हत्या से 
तुम्हें आत्म-बलिदान चाहिए ! 


ओर खरीदे कभी नहीं ये 
जा सकते सोने-चाँदी से । 
मेरे पंसे या दो पंसे 
किस मसरफ़ के तुमको होते, 
इसीलिए यह अपनी वाणी 
तुम्हें भेजता हूँ चंदे में, 
संभव हैँ तुमको कुछ बल दें, 
और कालिका करे प्रेरणा, 
निकल पड़ो तुम सहसा कहकर--- 
अपनी रोटी, अपना राज, 

इन्क़लाब जिदाबाद ! 

समाप्त 


